CELEX: C2005/171/38
Language: fi
Date: 2005-07-09 00:00:00
Title: Asia T-122/05: Robert Benkön ym. 21.3.2005 Euroopan yhteisöjen komissiota vastaan nostama kanne

9.7.2005   
            
            
               FI
            
            
               Euroopan unionin virallinen lehti
            
            
               C 171/22
            
         Robert Benkön ym. 21.3.2005 Euroopan yhteisöjen komissiota vastaan nostama kanne
   (Asia T-122/05)
   (2005/C 171/38)
   Oikeudenkäyntikieli: saksa
   Robert Benkö, Kohfidisch (Itävalta), Nikolaus Draskovich, Güssing (Itävalta), Alexander Freiherr von Kottwitz-Erdödy, Kohfidisch (Itävalta), Peter Masser, Schwanberg (Itävalta), Alfred Prinz von und zu Liechtenstein, Deutschlandsberg (Itävalta), Marenzi Privatstiftung, Ebergassing (Itävalta), Marktgemeinde Götzendorf an der Leitha (Itävalta), Gemeinde Ebergassing (Itävalta), Ernst Harrach, Bruck and der Leitha (Itävalta), Schlossgut Schönbühel-Aggstein AG, Vaduz ja Heinrich Rüdiger Fürst Starhemberg'sche Familienstiftung, Vaduz ovat nostaneet 21.3.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajien edustaja on asianajaja M. Schaffgotsch.
   Kantajat vaativat, että ensimmäisen oikeusasteen tuomioistuin
   
               1.
            
            
               kumoaa riidanalaisen komission päätöksen kokonaisuudessaan tai — jos tätä vaatimusta ei hyväksytä — toissijaisesti
            
         
               2.
            
            
               kumoaa riidanalaisen päätöksen kaikkien yhteisön tärkeinä pitämien Itävallan alueiden osalta (koodi AT riidanalaisen päätöksen liitteessä 1) tai — jos tätä vaatimusta ei hyväksytä — toissijaisesti
            
         
               3.
            
            
               kumoaa alueiden AT 1114813, AT 2242000, AT 1220000, AT 1205A00, AT 3122000 sekä AT 3120000 sisällyttämisen riidanalaiseen komission päätökseen tai — jos tätä vaatimusta ei hyväksytä — toissijaisesti
            
         
               4.
            
            
               kumoaa riidanalaisen päätöksen liitteessä 1 määriteltyjen alueiden luokittelun yhteisön tärkeinä pitämiksi alueiksi sellaisia luontotyyppejä ja lajeja varten, joilla on tietty edustavuus sekä yleisarvioinnit B, C ja D (toissijaisesti C ja D tai ainakin D) jäsenvaltioiden vakiotietolomakkeiden mukaisesti, kun on kyse
               
                           a)
                        
                        
                           kaikista riidanalaiseen päätökseen sisällytetyistä alueista (jotka on lueteltu liitteessä 1) tai toissijaisesti
                        
                     
                           b)
                        
                        
                           kaikista Itävallan alueista (koodi AT liitteessä 1) tai toissijaisesti
                        
                     
                           c)
                        
                        
                           yksinomaan alueista AT 1114813, AT 2242000, AT 1220000, AT 1205A00, AT 3122000 sekä AT 3120000
                        
                     
         
               5.
            
            
               velvoittaa joka tapauksessa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Neuvoston direktiivin 92/43/ETY (1) mukaisesta luettelosta mannervyöhykkeen luonnonmaantieteellisellä alueella olevista yhteisön tärkeänä pitämistä alueista 7 päivänä joulukuuta 2004 tehdyn komission päätöksen 2004/798/EY (2) mukaisesti kantajien omistamat maa-alueet kuuluvat kyseisellä direktiivillä käyttöönotetun suojelujärjestelmän soveltamisalaan.
   Kantajat väittävät muun muassa, että riidanalainen päätös ei perustunut edellytettyyn etuvertailuun painavan yleisen edun sekä kansalaisten ja alueviranomaisen, joita tämä päätös koskee suoraan, oikeuksien välillä.
   Kantajat väittävät, että riidanalainen päätös on direktiivin 92/43/ETY vastainen, koska edellytettyjä perustoja tarvittavien rahoituskustannusten arvioimiseksi ei laadittu asianmukaisesti ja koska direktiivin 8 artiklan mukaisesti hyväksyttävää toimintasuunnitelmaa ei laadittu, eikä se olisi ollut riittävä, vaikka se olisikin laadittu.
   Kantajat väittävät lisäksi, että Itävallassa vallitsevan toimivallan jaon vuoksi direktiivissä 92/43/ETY edellytetty suojelualueiden verkoston yhtenäisyys ei ole taattu ja että lähes kaikissa tapauksissa suojelualueet päättyvät osavaltioiden rajalle, mikä kantajien mielestä on väärin sekä yhteisön lainsäädännön mukaan että luonnonsuojelun teknisestä näkökulmasta käsin.
   Kantajat väittävät myös, että komissio jätti toteamatta riidanalaisessa päätöksessä nimenomaisesti ja täsmällisesti, mille lajeille ja luontotyypeille yhteisön tärkeinä pitämiksi alueiksi nyt luokitellut alueet itse asiassa ovat yhteisön tärkeinä pitämiä.
   Kantajat väittävät lopuksi, että sikäli kuin on kyse kantajia koskevista alueista, päätös perustui virheellisiin tieteellisiin perustoihin ja että alueet katsottiin näin ollen virheellisesti yhteisön tärkeinä pitämiksi alueiksi tiettyjä lajeja ja luontotyyppejä varten.
   
      (1)  Luontotyyppien sekä luonnonvaraisen eläimistön ja kasviston suojelusta 21 päivänä toukokuuta 1992 annettu neuvoston direktiivi 92/43/ETY (EYVL L 206, s. 7).
   
      (2)  EUVL L 382, s. 1.